laion/Wikipedia-Exotic huggingface dataset:
סרג'נט

האם התכוונתם ל... סרג'נט (דרגה) (אנ') – דרגה צבאית סרג'נט תעופה (אנ') – דרגה צבאית ב"חיל האוויר המלכותי" ובחילות אוויר אחרים שאימצו את מבנה־סדר הדרגות של "חיל האוויר המלכותי". טייס סרג'נט תעופה (אנ') – דרגה צבאית של טייסים ב"חיל האוויר המלכותי" ובכמה מחיילות האוויר של חבר העמים הבריטי ואחרים, בזמן מלחמת העולם השנייה ולאחריה. סמל (דרגה) – דרגה המקבילה לסרג'נט סרג'נט פפר – אלבום של החיפושיות אישים בשם זה: סרג'נט שרייבר – פוליטיקאי אמריקאי ג'ון סינגר סרג'נט – צייר אמריקאי מלקולם סרג'נט – מנצח ומלחין בריטי תומאס סרג'נט – כלכלן אמריקאי רוברט פ. סרג'נט – צלם אמריקאי
גרמניה במשחקים הפאראלימפיים

גרמניה שלחה משלחת לכל אחד מאירועי המשחקים הפאראלימפיים מראשיתם, הן במשחקי הקיץ, והן במשחקי החורף. המשלחת הגרמנית היא אחת המשלחות המצליחות בתולדות המשחקים. גרמניה אירחה את המשחקים הפאראלימפיים היידלברג (1972). החל מראשית המשחקים הפאראלימפיים, שהתקיימו ברומא 1960, התחרתה גרמניה המערבית תחת השם "גרמניה", בעוד גרמניה המזרחית לא שלחה נציגים, למעט משלחת עצמאית אחת אל המשחקים הפאראלימפיים ניו יורק וסטוק מנדוויל (1984). ב-1990 אוחדה גרמניה, והחל מהמשחקים הפאראלימפיים ברצלונה (1992) מיוצגת גרמניה במשלחת אחת. גרמניה היא בין המדינות המצליחות ביותר בתולדות המשחקים הפאראלימפיים ומספר פעמים דורגה ראשונה בטבלת המדליות במשחקים. בין הספורטאים הבולטים במשלחת הגרמנית נמצאת ריינהילד מילר, שזכתה ב-23 מדליות פאראלימפיות, מהן 19 מדליות זהב במקצי הסקי האלפיני והאתלטיקה, השחיינית קלאודיה הנגסט שזכתה ב-25 מדליות, בהן 13 מדליות זהב וגולש הסקי האלפיני גרד שנפלדר שזכה ב-17 מדליות, בהן 12 מדליות זהב. אל משחקי הבכורה של המשחקים הפאראלימפיים רומא (1960) שלחה מערב גרמניה משלחת של 9 ספורטאים (שבעה גברים ושתי נשים). המשלחת הגרמנית הצליחה לזכות ב-30 מדליות פאראלימפיות, מהן 15 מדליות זהב, ודורגה שלישית בטבלת המדליות, אחרי איטליה המארחת שהובילה את הטבלה, ובריטניה סגניתה. במשלחת בלטה צנדר שזכתה בשמונה מדליות, בארבעה ענפים שונים. היא זכתה בשלוש מדליות זהב בשחייה, בשלוש מדליות נוספות בתחרויות האתלטיקה, והוסיפה מדליית ארד בטורניר הזוגות בטניס שולחן, ומדליית ארד נוספת בקשתות. אל המשחקים הפאראלימפיים טוקיו (1964) שלחה גרמניה המערבית עשרה ספורטאים, (שמונה גברים ושתי נשים) ושבה עם 12 מדליות פאראלימפיות, בהן 5 מדליות זהב. בשורות המשלחת בלט האתלט פרוסל שזכה בשלוש מדליות זהב (קטגוריה B) בזריקת אלה, הטלת כידון, והוסיף מדליה נוספת בהדיפת כדור ברזל עם שיא עולם חדש של 7.69 מטרים. גרמניה ארחה את המשחקים הפאראלימפיים היידלברג (1972), ודורגה באותו הטורניר בפעם היחידה בתולדותיה במקום הראשון בטבלת המדליות. לשיא המדליות הלאומי הגיעה המשלחת במשחקים הפאראלימפיים ניו יורק וסטוק מנדוויל (1984), בה זכתה ב-230 מדליות פאראלימפיות, בהן 79 מדליות זהב. גרמניה במשחקים האולימפיים גרמניה במשחקים האולימפיים לנוער מדיה וקבצים בנושא גרמניה במשחקים הפאראלימפיים בוויקישיתוף גרמניה באתר הוועד הפאראלימפי הבינלאומי אתר הוועד הפאראלימפי הגרמני (בגרמנית) ‏ בגרמנית: Zander - אין תיעוד של שמה המלא ‏ בגרמנית: W.Prossl - אין תיעוד של שמו המלא מספר המשתתפים במשחקים ברומא 1960 Rome 1960 Paralympic Games Swimming Women's 50 m Backstroke incomplete class 4 Rome 1960 Paralympic Games Swimming Women's 50 m Breaststroke incomplete class 4 Rome 1960 Paralympic Games Swimming Women's 50 m Crawl incomplete class 4 Rome 1960 Paralympic Games Athletics Women's Club Throw C Rome 1960 Paralympic Games Athletics Women's Javelin C Rome 1960 Paralympic Games Athletics Women's Shot Put C Rome 1960 Paralympic Games Table Tennis Women's Doubles C Rome 1960 Paralympic Games Archery Women's St. Nicholas Round open מספר המשתתפים במשחקים בטוקיו 1964 Tokyo 1964 Paralympic Games Athletics Men's Club Throw B Tokyo 1964 Paralympic Games Athletics Men's Javelin B Tokyo 1964 Paralympic Games Athletics Men's Shot Put B
פולאד בולבולולו

פולאד בולבולולו (באזרית: Polad Bülbüloğlu; נולד ב-4 בפברואר 1945) הוא זמר, שחקן, מלחין, פוליטיקאי ודיפלומט אזרי. בולבולולו התפרסם בברית המועצות כשביצע שירים באזרית וברוסית, בסגנון ששילב בין ג'אז ומוזיקה אזרית מסורתית. בסוף שנות ה-80 פנה לפוליטיקה, וכיהן כשר התרבות. כיום בולבולולו הוא שגריר אזרבייג'ן ברוסיה. בולבולולו נולד בבאקו בשם פולאד מורטוזה אוגלו מאמאדוב (Polad Murtuza oğlu Məmmədov). אביו, שכונה בולבול (מילולית: זמיר), היה זמר אופרה נודע בברית המועצות, ואמו, ילידת בתומי, הייתה ממוצא אזרי-גאורגי. הוא גדל בבאקו ובשושה. הוא למד פסנתר בבית ספר למוזיקה, והופיע לראשונה בגיל 15, כשליווה את אביו בהופעה. בגיל 17 כבר הלחין מספר שירים, שבוצעו בידי זמרים מקצועיים, בהם חברו מוסלים מגומאייב. כישורי השירה של בולבולולו עצמו התגלו במהלך נסיעה עם מגומאייב למוסקבה, בה הקליט מספר שירים באזרית. בין 1963 ל-1968 למד אצל המלחין גארא גאראייב באקדמיה למוזיקה בבאקו. סגנונו הייחודי של בולבולולו הפך אותו לזמר פופולרי בברית המועצות. שירים שכתב זכו ארבע פעמים ברציפות בפסטיבל שיר השנה (בין 1977 ל-1980), וב-1982 העניקה לו הרפובליקה הסובייטית הסוציאליסטית האזרית את תואר "אמן העם". בין האמנים שביצעו משיריו - יוסיף קובזון ולב לשצ'נקו. בנוסף, הלחין מוזיקה ללמעלה מ-20 סרטים, ואף השתתף בכמה מהם כשחקן. ב-1976 ניהל בולבולולו את אנסמבל הבימה האזרי, וב-1987 מונה למנהל התזמורת הפילהרמונית האזרית הלאומית. באותה שנה, ועד 1990 כיהן כחבר מועצה בעיריית באקו. ב-1988 מונה לשר התרבות בממשלת הרפובליקה הסובייטית הסוציאליסטית האזרית, וב-1995 נבחר לאספה הלאומית של אזרבייג'ן. הוא המשיך לכהן כשר התרבות גם לאחר עצמאותה של אזרבייג'ן, במשך 18 שנים, עד 2006. באותה שנה התפטר מתפקידו, והתמנה לשגריר אזרבייג'ן במוסקבה. הוא המשיך לעסוק במוזיקה גם כשגריר, ובשנת 2010 הוציא אלבום. לבולבולולו תואר דוקטור בהיסטוריה של האמנות מהאקדמיה האזרית הלאומית לתרבות. בנו, טיימור פולאד אוגלו בולבול, יליד 1975, עוסק אף הוא במוזיקה, בתזמורת צ'ייקובסקי של רדיו מוסקבה. בנוסף לתואר אמן העם, העניקה לו אזרבייג'ן גם את עיטור העצמאות (2005). מדינות אחרות אף הן העניקו לבולבולולו אותות הוקרה: עיטור הכבוד הגאורגי (2002), עיטור הידידות הרוסי (2005), והפרס הלאומי לשלום ולקידמה (קזחסטן, 2010). מדיה וקבצים בנושא פולאד בולבולולו בוויקישיתוף פולאד בולבולולו, במסד הנתונים הקולנועיים IMDb (באנגלית) פולאד בולבולולו, באתר MusicBrainz (באנגלית) פולאד בולבולולו, באתר Discogs (באנגלית)
Lazy

Lazy הוא שיר בסגנון בלוז רוק מאת להקת הרוק הבריטית דיפ פרפל שיצא לאור ב-מרץ 1972, ונכלל באלבום Machine Head. השיר נפתח בסולו של אורגן האמונד בידי ג'ון לורד, כשהוא מתחלף לסירוגין ומתמזג עם סולואי הגיטרה של ריצ'י בלקמור. בדקה ה-4:20 נכנסת שירתו של איאן גילן, כשהוא משתמש במפוחית פה. זהו השיר הארוך ביותר באלבום, ובגרסתו הידועה באלבום ההופעה Made in Japan, השיר מבוצע במשך כמעט 11 דקות. שלוש שנים לאחר הקלטת השיר, הכליל בלקמור את הריף המרכזי של השיר בשירו "Man on the Silver Mountain" שיצא באלבום "Ritchie Blackmore's Rainbow" של להקתו ריינבו. קוראי מגזין "Guitar World" דירגו את סולו הגיטרה של השיר במקום ה-74 ברשימת "100 הסולואים הטובים בכל הזמנים". מידע על היצירה "Lazy" באתר מיוזיק בריינז גרסאות נוספות ל"Lazy" באתר SecondHandSongs רשימת 100 הסולואים הטובים ביותר באתר Guitar World ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
Space Truckin'

Space Truckin' הוא שיר בסגנון רוק כבד מאת להקת הרוק הבריטית דיפ פרפל שיצא לאור ב-מרץ 1972, והוא השיר האחרון באלבום המפורסם Machine Head. השיר מדבר אודות מסע בחלל, ומציג באופן בולט את יכולותיו הווקאליות של הסולן איאן גילן, ואת תיפופו העוצמתי של איאן פייס. השיר אף זכה למספר גרסאות כיסוי, ביניהם על ידי: איירון מיידן, דרים ת'יאטר (כשביצעו גרסת כיסוי לכל שירי אלבום ההופעה Made in Japan), אוברקיל, מיניסטרי, ויליאם שאטנר ועוד. השיר נכלל באלבום ההופעה המפורסם Made in Japan, בו זכה לביצוע ממושך בן עשרים דקות. לשיר בוצעו גרסאות כיסוי רבות, ביניהן: Dream Theater באלבומם, Made in Japan. אוברקיל באלבום גרסאות הכיסוי שלהם, Coverkill. מיניסטרי באלבום גרסאות הכיסוי שלהם, Cover Up. ויליאם שאטנר באלבומו, Seeking Major Tom. איירון מיידן באלבום המחווה שלהם לדיפ פרפל, Re-Machined: A Tribute to Deep Purple's Machine Head. מידע על היצירה "Space Truckin'" באתר מיוזיק בריינז ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
ערוץ 1+1

1+1 הוא ערוץ טלוויזיה אוקראיני אשר החל את שידוריו ב-3 בספטמבר 1995. הערוץ נחשב לערוץ המרכזי באוקראינה. לערוץ גם מספר ערוצי בת: ערוץ 1+1 אינטרנשיונל בצפון אמריקה, וערוץ 2+2. הערוץ מכסה בשידוריו כ-95% משטח אוקראינה. לפי אחוזיה הצפייה הוא השני באוקראינה עם יתרון קל מעל ערוץ STB. TSN מדיה וקבצים בנושא ערוץ 1+1 בוויקישיתוף אתר האינטרנט הרשמי של ערוץ 1+1 (באוקראינית וברוסית) ערוץ 1+1, ברשת החברתית פייסבוק ערוץ 1+1, ברשת החברתית אקס (טוויטר) ערוץ 1+1, ביישום טלגרם ערוץ 1+1, ברשת החברתית אינסטגרם ערוץ 1+1, ברשת החברתית טיקטוק ערוץ 1+1, סרטונים בערוץ היוטיוב ערך זה הוא קצרמר בנושא אוקראינה. אתם מוזמנים לתרום לוויקיפדיה ולהרחיב אותו.
ולדימיר שקולניק

ולדימיר שְקוֹלניק (נולד ב-1947) הוא מלחין, מוזיקולוג, פסנתרן ומורה למוזיקה ישראלי. ולדימיר שקולניק נולד בשנת 1947 באוקראינה הסובייטית. הוא השלים לימודי קומפוזיציה באוניברסיטת בוקרשט שברומניה ב-1972. בשנת 1977 עלה לישראל. בשנת 1994 קיבל תואר דוקטור בציון מעולה (Summa Cum Laude) מהאוניברסיטה העברית בירושלים. הדיסרטציה שהגיש הייתה בנושא "ארגון גובה הצליל בקונטרפונקט אליאטורי במוזיקה של לוטוסלבסקי משנות השישים". שקולניק משמש כדקאן הפקולטה לקומפוזיציה, ניצוח וחינוך מוזיקלי של האקדמיה למוסיקה ולמחול בירושלים. בשנת 2002 זכה בפרס מאוניברסיטת ניו יורק. בשנת 2004 זכה בפרס ראש הממשלה לקומפוזיטורים. המוזיקה של שקולניק כוללת יצירות לתזמורת סימפונית, תזמורת קאמרית, תזמורת מיתרים, יצירות לסולן ולתזמורת ועוד. יצירותיו מבוצעות תדיר במדינות רבות בעולם. ביצירותיו פיתח שיטות הלחנה המבוססות על שילוב מרכיבים לא סימטריים בתהליכים פלינדרומיים. כמוזיקולוג, בנה שיטת ניתוח מקורית למוזיקה בת זמננו. כמורה, פיתח שיטה לפיתוח שמיעה. 2004 - פרס ראש הממשלה לקומפוזיטורים 2017 - פרס ראש הממשלה לקומפוזיטורים Selected Compositions - Vladimir Scolnic.pdf מדיה וקבצים בנושא ולדימיר שקולניק בוויקישיתוף ולדימיר שקולניק, ברשת החברתית LinkedIn ולדימיר שקולניק, באתר Discogs (באנגלית) ולדימיר שקולניק, באתר האקדמיה למוסיקה ולמחול בירושלים ולדימיר שקולניק, באתר איגוד הקומפוזיטורים בישראל יוסי פלס, ולדימיר שקולניק: יצירות קאמריות ותזמורתיות מהמאה ה-21, סתיו 2003 אמיר מנדל, ג'זיסט וחמישה מוזיקאים קלאסיים יחלקו 300 אלף שקל, פרס רה"מ, באתר הארץ, 8 בספטמבר 2017
שקולניק

שקולניק הוא שם משפחה מקורו מהמילה Schule בית ספר בהגיה גרמנית-שׁוּלֶה. השם סקולניק מגיע מאותו מקור. האם התכוונתם ל... אפרים שקולניק – ממייסדי מזכרת בתיה ולדימיר שקולניק – מלחין, מוזיקולוג, פסנתרן ומורה ישראלי יורם שקולניק – ישראלי שרצח מחבל פלסטיני כפות בשנת 1993 יצחק שקולניק – ראש מועצת רעננה בשנים 1960–1969 לוי אשכול (שקולניק) – ראש הממשלה השלישי של ישראל עמירם שקולניק – אקופיזיולוג ישראלי שכיהן כפרופסור לזואולוגיה באוניברסיטת תל אביב וכיו"ר הוועד המנהל של המכללה האקדמית גליל מערבי באתר בית התפוצות
Iconoclast

"Iconoclast" ("אייקונוקלאסט") הוא אלבום האולפן השמיני של להקת הפרוגרסיב מטאל האמריקאית Symphony X. האלבום יצא לאור בשנת 2011 והוקלט במלואו בסטודיו של גיטריסט הלהקה, מייקל רומיאו. האלבום יצא לאור 4 שנים לאחר קודמו, "Lost Paradise", לאחר סיבוב הופעות של הלהקה שארך כ-3 שנים. הנושא הכללי של האלבום, לפי מייקל רומיאו שהגה אותו, הוא השתלטות המכונה והטכנולוגיה על האדם. Iconoclast זמין כדיסק אחד, וכן מהדורה מיוחדת המכילה שני דיסקים. גיטריסט הלהקה, מייקל רומיאו, הצהיר כי המהדורה המיוחדת מכילה את רשימת השירים שנועדה לשחרר הלהקה במקור, אך חברת התקליטים שהפיצה את האלבום (Nuclear Blast) רצתה גם גרסה בעלת דיסק אחד. מילות השירים נכתבו על ידי ראסל אלן ומייקל רומיאו (למעט היכן שצוין אחרת), המוזיקה לשירים הולחנה על ידי מייקל רומיאו. מילות השירים נכתבו על ידי ראסל אלן ומייקל רומיאו (למעט היכן שצוין אחרת), המוזיקה לשירים הולחנה על ידי מייקל רומיאו. מידע על האלבום Iconoclast באתר MusicBrainz מידע על האלבום Iconoclast באתר AllMusic האלבום Iconoclast באתר Discogs האלבום Iconoclast באתר ספוטיפיי
אייר אסיה אינדונזיה

אייר אסיה אינדונזיה (באנגלית: Indonesia AirAsia) היא חברה לטיסות חסך אינדונזית, שבסיסה בנמל התעופה הבינלאומי סוקרנו האטה שבג'קרטה. החברה היא חברה-בת של אייר אסיה, והיא מפעילה טיסות בין יעדים באינדונזיה, אוסטרליה, מלזיה, סינגפור, ותאילנד. עד יולי 2010 נאסר על החברה לטוס למדינות האיחוד האירופי, בשל בעיות בטיחות. בשנת 2011 שלטה החברה ב-41.5% משוק הטיסות הבינלאומיות באינדונזיה . החברה הוקמה בתחילה בשנת 1999 תחת השם Awair ‏(Air Wagon International), על ידי נשיא אינדונזיה לשעבר עבד א-רחמן וחיד. בידי וחיד היו 40% ממניות החברה, אותם מכר עם בחירתו לנשיא באוקטובר 1999. החברה החלה להפעיל טיסות ב-22 ביוני 2000, באמצעות מטוסי איירבוס A300 ו-A310, ובמרץ 2002 השעתה החברה את פעילותה. Awair שבה לפעול בדצמבר 2004, כשותפה של אייר אסיה. ב-1 בדצמבר 2005, שינתה Awair שינה את שמה לאייר אסיה אינדונזיה, והחלה להשתלב בפעילות הקבוצה. כיום מחזיקה אייר אסיה ב-49% בלבד ממניות החברה, כיוון שחוקי המדינה אוסרים על חברות זרות לשלוט בחברות תעופה מקומיות. 51% הנותרים מוחזקים בידי קבוצת ההשקעות האינדונזית Fersindo Nusaperkasa. ב-28 בדצמבר 2014 התרסקה טיסה 8501 של החברה בדרום מצר קארימאטה. בעת האסון, שהו על סיפון המטוס 155 נוסעים ושבעה אנשי צוות. צי המטוסים של החברה נכון לינואר 2019: מדיה וקבצים בנושא אייר אסיה אינדונזיה בוויקישיתוף אתר האינטרנט הרשמי של אייר אסיה אינדונזיה (באנגלית בריטית) מדיה וקבצים בנושא אייר אסיה אינדונזיה באתר Airliners.net "List of airlines banned within the EU". European Commission's "Transport" website. אורכב מ-המקור ב-2010-08-05. נבדק ב-2013-05-25. ‏‏AirAsia Indonesia to operate 34 Airbus planes in 2015 באתר Antara News‏, 6 במרץ 2012 פרטי צי המטוסים של אייר אסיה אינדונזיה, באתר airfleets.net (באנגלית)
פטרוס קומסטור

פטרוס קומסטור (בלטינית: Petrus Comestor; בצרפתית: Pierre le Mangeur מילולית: פטר הזולל, בהוראת "זולל ספרים", מרוב תאוותו לקריאה; מת ב-1178) היה תאולוג נוצרי יליד צרפת. חיבר את ספר הלימוד המרכזי בהיסטוריה באוניברסיטאות ימי הביניים, ה-Historia Scholastica ("היסטוריה לימודית"). קטעים רבים מהספר בתרגומו לצרפתית נוספו כפרשנות בשולי תרגום התנ"ך והברית החדשה לצרפתית, ה-Bible Historiale שחובר ב-1291 והפכו אותו לאחד הטקסטים הנפוצים לפני עידן הדפוס. נולד בטרואה. בשנת 1148 קיבל בנפיקיום (נחלה פיאודלית) וב-1160 התמנה לקאנצלר אוניברסיטת פריז וממונה הפקולטה לתאולוגיה באוניברסיטה זו. במכתב אל האפיפיור אלכסנדר השלישי מוזכר שמו של פטרוס כאחד משלושת המלומדים הצרפתים הגדולים של זמנו. כינויו "הזולל" ניתן לו בימי חייו בשל תאותו הגדולה לקריאה ולימוד כ"תולעת ספרים". הוא-עצמו התייחס לכינויו באפיטף שחיבר על עצמו לקריאה לאחר מותו: "Petrus eram ... dictusque comestor, nunc comedor" (פטרוס הייתי... הזולל כינו אותי, כעת אני נזלל בעצמי). החיבור המרכזי עליו עמל כל חייו היה תיאור היסטורי, כרונולוגי ועקבי של העולם מבריאת העולם ועד סוף הספר מעשי השליחים, שנועד לתלמידים. הספר מחולק כרונולוגית ל-12 כרכים. לכל אירוע המוזכר בספרים חיבר פטרוס נספח הכולל מידע גאוגרפי, קוסמולוגי, פיזיקלי, בלשני, פילוסופי ותאולוגי, אותו קיבץ, ארגן וערך ממגוון מקורות, בהם מהווים ספריו של יוספוס פלביוס מקור עיקרי. בנוסף למידע מוצק צירף פטרוס לנאמר גם אגדות ומקורות חיצוניים ומקבילים. הספר מוזכר בכל קטלוג של כל ספרייה בימי הביניים והופיע בתרגומים למספר לשונות עוד לפני המאה ה-15. ב-1291 שולבו קטעים רבים ממנו כפרשנות בתרגום לצרפתית של התנ"ך והברית החדשה. מחקר מראה שמאיירי אירועים תנ"כיים בימי הביניים ואף אחריהם שאבו את המידע לאיורים לא רק מהטקסט התנכי אלא במידה רבה גם מן ה-Historia Scholastica‏. בהקומדיה האלוהית מאת דנטה אליגיירי מזכיר אותו הדובר בקנטו 12 של "העדן", בונוונטורה הקדוש, כשרוי בגן העדן של התאולוגים והפילוסופים יחד עם מלומדי דורו איג מסן-ויקטור, פדרו הספרדי, אנסלם מקנטרברי, יוחנן כריסוסטומוס, יואכים מפיורה ותומאס אקווינס. מדיה וקבצים בנושא פטרוס קומסטור בוויקישיתוף הטקסט המלא של Historia Scholastica, במיזם ויקיטקסט (בלטינית) על האיש וספרו בתערוכה בריטית וירטואלית ערך באנציקלופדיה הקתולית Studies in Hellenistic Judaism. By Feldman, Louis H עמוד 238 ליד הערה 6 Fifteenth-Century Dutch Bible Illustration and the Historia Scholastica, Sandra Hindman, Journal of the Warburg and Courtauld Institutes Vol. 37, (1974), pp. 131-144
Freebase

Freebase היה אתר אינטרנט ששימש כמאגר ידע שיתופי. זהו אוסף מקוון של נתונים מובנים המורכבים ממקורות מידע רבים הכוללים מידע מתוך אתרי אינטרנט אחרים כגון ויקיפדיה. מטרתו של האתר הייתה ליצור מקור ידע עולמי שמאפשר לאנשים לגשת למידע משותף בצורה יעילה, לעיתים גם על ידי קבצים. האתר פותח על ידי חברת Metaweb שנרכשה על ידי Google ב-16 ביולי 2010. ב-3 במרץ 2007, הודיעה בפומבי חברת Metaweb על הקמת אתר Freebase שתואר על ידי החברה בשם "מסד הנתונים משותפים של הקוד הפתוח בעולם" וגם בתור "מסד הנתונים המסיבי בעריכה ושיתוף של נתונים צולבים", שלעיתים קרובות גם שימש כמודל מסד הנתונים באמצעות אתר ויקיפדיה שהפך למודל מסד נתונים או ישות יחסית. Freebase מספק ממשק המאפשר למשתמשים שאינם מתכנתים או עוסקים בתחום המחשבים לקבל מידע מובנה, או "מטה-נתונים", מידע כללי, ולקטלג או להתחבר לפריטים או נתונים בדרכים סמנטיות. המיזם נסגר רשמית במאי 2016. גרף הידע ויקינתונים מדיה וקבצים בנושא Freebase בוויקישיתוף Freebase, ברשת החברתית אקס (טוויטר) עמוד ראשי So long and thanks for all the data!, ‏2 במאי 2016 ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
ג'ון קאלן

ג'ון קאלן (באנגלית: John Callen;‏ נולד ב-4 בנובמבר 1946) הוא שחקן קולנוע, טלוויזיה, תיאטרון ובמאי ניו זילנדי. שיחק ב"טרילוגיית ההוביט" של פיטר ג'קסון בתפקיד אויין מחבורת הגמדים. קאלן החל את דרכו לקראת סוף שנות ה-80 בתעשיית הקולנוע והטלוויזיה המקומית בניו זילנד והתבלט בעיקר בסרט "לוחם הקשת בענן" לצידם של ג'ון ווייט וסם ניל. ב-2007 שיחק בקומדיה האוסטרלית "האיש שאיבד את הראש" לצידו של הקומיקאי והשחקן הבריטי מרטין קלונס. ב-2008 דיבב בסדרה "פאוור ריינג'רס זעם הג'ונגל" במשך ארבעה פרקים את דמותו של סונימקס. בשנת 2011 השתתף בתפקיד קטן בקומדיה הניו זילנדית "ציפורי אהבה". בשנת 2012 הופיע קאלן בסרט הפנטזיה המצליח "ההוביט: מסע בלתי צפוי" בתפקיד הגמד אויין. קלאן לוהק על ידי פיטר ג'קסון גם לשני סרטי ההמשך "ההוביט: ישימון סמאוג" ו"ההוביט: קרב חמשת הצבאות". קאלן הוא משחקני התיאטרון הטובים והמוערכים ביותר בניו זילנד, הופיע בעשרות הצגות וזכה במספר פרסים מקומיים. כבמאי ביים קאלן עשרות פרסומות ושמונה פרקים עבור סדרת הנעורים הפופולרית "השבט". ג'ון קאלן, במסד הנתונים הקולנועיים IMDb (באנגלית) ג'ון קאלן, באתר Discogs (באנגלית)
אורי בר-נר

אורי בר-נר הוא דיפלומט ישראלי. בעבר שגריר ישראל בטורקיה. בר-נר מילא מספר תפקידים במשרד החוץ בהם בשגרירויות ישראל בהודו, דנמרק וארצות הברית. היה סמנכ"ל משרד החוץ והקונסול הכללי בשיקגו ובניו יורק. בין השנים 1998–2001 היה השגריר הישראלי בטורקיה. בר-נר מונה לתפקיד בפברואר 1998, לאחר שטורקיה התנגדה למינויו ב-1997 של הפרופסור לתולדות האימפריה העות'מאנית, אהוד טולידאנו. בר-נר בוגר תואר ראשון באמנות מהאוניברסיטה העברית ותואר שני במדע המדינה מאוניברסיטת אמורי. כיום הוא יועץ לליגת הידידות ישראל-ארצות הברית ועוסק בקידום הקשרים בין המדינות, ויועצן של כמה חברות. אורי בר-נר, ‏עדיף היה להיות חכמים מאשר צודקים, באתר ‏מאקו‏, 2 בספטמבר 2011 יעל לוי, "הזכרת השואה הארמנית בכנסת - נזק דיפלומטי", באתר ynet, 6 במאי 2009 יאיר אורון, הכחשה : ישראל ורצח העם הארמני, עמ' 216. ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
סנטנה דו ליברמנטו

סנטנה דו ליברמנטו (בפורטוגזית: Santana do Livramento) היא עיר במדינת ריו גראנדה דו סול בברזיל. היא ממוקמת על הגבול עם אורוגוואי וצמודה לעיר ריברה מעבר לגבול, וביחד איתה יוצרת שטח עירוני רצוף של כ-200,000 בני אדם. סנטה דו ליברמנטו ממוקמת בגובה של כ-210 מטרים מעל פני הים וממוקמת כ-500 קילומטרים מבירת המחוז פורטו אלגרה. האוכלוסייה בעיר מנתה בשנת 2010 כ-90,000 תושבים בשטח של כ-7,000 קילומטרים רבועים. כלכלת העיר נשענת ברובה על חקלאות הכוללת שדות חקלאיים גידול בקר, ייצור ומסחר ביין, תיירות ותעשיית מוצרי עור. העיר גם ממוקמת על קו הרוחב 31 דרום, מה שהופך אותה לאזור אידיאלי לייצור יין. אירוח כפרי הוא גם אחד ממקורות ההכנסה של העיר, והוא מהווה אפשרות פופולרית בקרב התיירים בה. הגבול בין סנטנה דו ליברמנטו לריברה נקרא Frontera De la Paz (בעברית: גבול השלום) הוא מעבר חופשי בו ניתן לעבור את הגבול דרך רחוב ובלי שום ביקורת, עובדה זו מושכת תיירים רבים המגיעים לעיר, בעיקר מריברה, על מנת לבקר בחנויות דיוטי פרי, שנוצרו עקב הקרבה והיחסים הטובים בין שתי הערים. עוד ביטוי של היחסים הטובים בין הערים הוא משחקי ידידות שנערכים תדיר בין קבוצות משתי הערים. בעיר יש תחנה של הרכבת הטרנס-מדינית בין אורוגוואי לברזיל. בעיר קיים שדה תעופה אבל טיסות סדירות נוחתות בדרך כלל בשדה תעופה גדול יותר בעיר הצמודה ריברה. פרק זה לוקה בחסר. אנא תרמו לוויקיפדיה והשלימו אותו. היישוב נוסד בתאריך 30 ביולי 1823 ובשנת 1857 הוכרז כעיר. מדיה וקבצים בנושא סנטנה דו ליברמנטו בוויקישיתוף אתר האינטרנט הרשמי של סנטנה דו ליברמנטו נתונים על העיר באתר mongabay.com
נבחרת גאנה בכדורגל

נבחרת גאנה בכדורגל, הידועה בכינוייה "הכוכבים השחורים", היא נבחרת הכדורגל הלאומית של גאנה. גאנה נחשבת לאחת הנבחרות החזקות באפריקה. היא זכתה ארבע פעמים בגביע אפריקה לאומות, בשנים 1963, 1965, 1978, ו-1982. כמו כן, לזכותה ארבע הופעות בגביע העולם בכדורגל. הדירוג הנוכחי של נבחרת גאנה ברשימת הדירוג של פיפ"א, הוא המקום ה-70 בעולם, נכון ל-19 בספטמבר 2024; הניקוד הוא 1,360.43 – ירידה של 6 נקודות לעומת ניקוד קודם. דירוג השיא 14 נמדד לראשונה בפברואר 2008, והדירוג הנמוך ביותר 89 נמדד לראשונה ביוני 2004. למרות הצלחתה בזירה האפריקאית, כשלה הנבחרת תשע פעמים בניסיון להעפיל לגביע העולם בכדורגל, עד שהצליחה להעפיל לראשונה בתולדותיה למונדיאל 2006. גאנה סיימה את שלב הבתים במקום השני לאחר שהפסידה 0:2 במשחק הראשון נגד איטליה, ניצחה גאנה 2:0 את צ'כיה ו-2:1 את ארצות הברית, והעפילה לשלב שמינית הגמר בו הודחה על ידי ברזיל. גאנה הפכה לנבחרת האפריקאית השלישית שמעפילה לרבע גמר המונדיאל והייתה הקרובה ביותר להפוך לנבחרת האפריקאית הראשונה שמצליחה להעפיל לחצי הגמר במונדיאל 2010. בשלב הבתים ניצחה גאנה את סרביה 0-1, סיימה בתיקו 1-1 עם אוסטרליה, הפסידה 1-0 לגרמניה וסיימה במקום השני. גאנה הייתה לנבחרת האפריקאית היחידה בטורניר שהצליחה להעפיל משלב הבתים. בשלב שמינית הגמר ניצחה גאנה את ארצות הברית 1-2 לאחר הארכה והעפילה לרבע הגמר. בשלב רבע הגמר הובילה גאנה על אורוגוואי 0-1 משער של סאלי אלי-מונטארי, אולם אורוגוואי השוותה והמשחק הגיע להארכה. בדקה האחרונה של ההארכה נפסקה בעיטת עונשין מ-11 מטרים לזכותה של גאנה לאחר נגיעת יד מכוונת של לואיס סוארס. אסמואה ג'יאן, המבקיע הבולט של גאנה בטורניר בעט את הכדור למשקוף והחמיץ בכך הזדמנות להעפלה היסטורית של גאנה לשלב חצי גמר המונדיאל. המשחק הסתיים בתיקו 1-1 ובבעיטות ההכרעה הפסידה גאנה 4-2 והודחה מהטורניר. גאנה העפילה למונדיאל 2014 והודחה בשלב הבתים לאחר שהפסידה 2-1 לארצות הברית, סיימה בתיקו 2-2 עם גרמניה והפסידה לפורטוגל 2-1. גאנה לא העפילה למונדיאל 2018 ושבה לגביע העולמי, כשהעפילה למונדיאל 2022. בשלב הבתים היא הפסידה 3-2 לפורטוגל וגברה על דרום קוריאה 2-3. במשחקה האחרון בבית נזקקה גאנה לתיקו מול אורוגוואי על מנת להעפיל לשמינית הגמר, אך הפסידה 2-0 והודחה. נבחרת גאנה זכתה בהצלחה נאה עם נבחרות הנוער שלה. הנבחרת זכתה פעמיים באליפות העולם בכדורגל עד גיל 17, ב-1991 וב-1995. בנוסף לכך, סיימה הנבחרת פעמיים במקום השני באליפות העולם לנוער, ב-1993 וב-2001. משחקי תיקו כוללים גם משחקים שהוכרעו בבעיטות הכרעה משחקי תיקו כוללים גם משחקים שהוכרעו בבעיטות הכרעה סגל הנבחרת לקראת מונדיאל 2022 (ההופעות והשערים מעודכנים ל-17 בנובמבר 2022): סמי אג'יי ג'ון פנטסיל טוני יבואה דרק בואטנג מייקל אסיין סטפן אפיה סמואל קופור עבדי פלה איברהים עבדול ראזאק אייזיק אבודו מוחמד חביב עמנואל פאפו ג'וניור אגוגו קווין-פרינס בואטנג עבדול פאטאו איסאהאקו - עשה הופעת בכורה בנבחרת בגיל 17 נכון ל-26 במרץ 2024 שחקנים מודגשים הם שחקנים שעדיין פעילים בנבחרת. מדיה וקבצים בנושא נבחרת גאנה בכדורגל בוויקישיתוף אתר האינטרנט הרשמי של נבחרת גאנה בכדורגל דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
אלברט אוהלן

אלברט אוהלן (בגרמנית: Albert Oehlen; נולד בקרפלד שבגרמניה ב-17 בספטמבר 1954) הוא אמן וצייר גרמני עכשווי. אוהלן הוא בנו של אלפרד אוהלן, גרפיקאי וקריקטוריסט גרמני, והוא אחיו הבכור של הצייר מרקוס אוהלן. הוא סיים את לימודיו בבית הספר הגבוה לאמנויות בהמבורג בשנת 1978, שם למד תחת הדרכתו של זיגמאר פולקה. הוא מזוהה עם זרם אמנות ה"נוער הפראי" בגרמניה יחד עם ציירים בני תקופתו כמרטין קיפנברגר. יחד עם קיפנברגר ייסד קבוצת אמנות בשם Lord Jim Lodge, אשר פעלה עד שנת 2005. עבודתו של אוהלן מתמקדת בתהליך הצביעה ומתבססת על ידי אילוצים שהוא מציב לעצמו, כמו שימוש רק בצבעים מסוימים, שילוב מראות בבדים שלו, עבודה משותפת (במיוחד עם ג'ונתן מייז), והפעלת מחשבים לייצור עיצובים. אלברט אוהלן, באתר Discogs (באנגלית) Albert Oehlen, artsy.net ערך זה הוא קצרמר בנושא אישים ובנושא אמנות. אתם מוזמנים לתרום לוויקיפדיה ולהרחיב אותו.
פריצה (פירושונים)

האם התכוונתם ל... פריצה – חדירה למבנה, למתחם מגודר או לרכוש, לעיתים לשם ביצוע פשע, בדרך כלל גנבה. פריצה (מחשוב) – חדירה למערכת מחשב תוך עקיפת מנגנוני האבטחה שלה פריצת iOS – הסרת ההגבלות שיצרה חברת אפל במכשירים ניידים מתוצרתה פריקינג – פריצה למערכות טלפוניה ושימוש לא חוקי בהן פריצה חשמלית – פריצת בידוד המתרחשת במתחים גבוהים מתח פריצה – המתח המינימלי שגורם למבודד להפוך למוליך ראדה פריצה – כדורגלן שוודי